| Medaljeoversikt |
| --- |
| Konkurrerte for Tsjekkias flagg Tsjekkia |
|  Friidrett:  |
| Friidrett EM i friidrett innendørs |
| Bronse | 2017 Beograd |  1500 m |
| Friidrett U23-EM i friidrett |
| Gull | 2017 Bydgoszcz |  1500 m |
|  Terrengløp:  |
| Friidrett EM i terrengløp |
| Sølv | 2017 Šamorín |  Mix stafett |

**Filip Sasínek** (født 8. januar 1996 i Hodonín) er en tsjekkisk friidrettsutøver som hovedsakelig konkurrerer på 1500 meter, der han fikk EM-bronse innendørs i 2017. Han konkurrerer også i terrengløp, der han fikk sølv i senior mix stafett i EM i terrengløp 2017.

Idrettskarriere
---------------

### 2013

Sasínek deltok i Ungdoms-VM i friidrett 2013 (U18), der han kom på åttendeplass på 3000 meter hinder. Han deltok også på 1500 meter, der han fikk 35. beste tid i innledningsheatet, og han gikk dermed ikke videre til finalen.

### 2014

Han deltok på 1500 meter i Junior-VM i friidrett 2014, og kom der på 25.-plass totalt i innledningsheatene på 1500 meter, og gikk ikke til finalen. Han deltok også på 3000 meter hinder, og satte personlig rekord med tiden 8:55,53, men fikk 14. beste tid sammenlagt i innledningsheatene, og nådde heller ikke der finalen. 

### 2015

I EM i friidrett innendørs 2015 deltok han på 800 meter, og fikk 32. beste tid i kvalifiseringsheatene, og gikk ikke videre til semifinalen. I juli deltok han også i Junior-EM i friidrett 2015, der han løp på 9:11,84, men han nådde ikke finalen. 

### 2016

Den 28. februar vant han 1500 meter i det tsjekkiske mesterskapet innendørs. EM i friidrett 2016 ble arrangert i Amsterdam, og Sasínek kom der på åttendeplass i finalen med tiden 3:47,76. Filip Ingebrigtsen vant denne øvelsen. 

### 2017

Han ble tsjekkisk mester innendørs på 3000 meter i februar. I mars deltok han i EM i friidrett innendørs 2017, der han fikk bronse på 1500 meter, bak Marcin Lewandowski og Kalle Berglund. 

I juni vant han 1500 meter i det tsjekkiske mesterskapet i friidrett, som ble arrangert i Třinec. Tsjekkia deltok i Super League i Lag-EM i friidrett 2017, og Sasínek kom der på femteplass på 1500 meter, noe som ga 7 poeng i lagkonkurransen. Tsjekkia kom på åttendeplass i Super League, og beholdte dermed plassen i øverste divisjon. I U23-EM i friidrett 2017 kom han på andreplass på 1500 meter, kun slått av Marius Probst fra Tyskland. 

I EM i terrengløp 2017 kom Tsjekkia på andreplass i mix-stafetten i seniorklassen, der Sasínek løp sammen med Simona Vrzalová, Kristiina Mäki og Jakub Holuša.

Referanser
----------

1. ↑   World Athletics Database, World Athletics utøver-ID 278190, oppført som Filip Sasinek[Hentet fra Wikidata]
2. 1 2   Tsjekkias olympiske komité, www.olympic.cz, besøkt 2. august 2020[Hentet fra Wikidata]
3. ↑   Mladá fronta DNES, Jan Malinda, «Jak žijeme dnes», side(r) 18–19, utgitt 27. oktober 2021[Hentet fra Wikidata]
4. ↑  IAAF - *8th IAAF world youth championships - 1500 metres boys*, besøkt 14. mai 2018.
5. ↑  IAAF - *Filip Sasinek - Honours*, besøkt 15. mai 2018.

Eksterne lenker
---------------

* (cz) Filip Sasínek – Tsjekkias olympiske komité Rediger på Wikidata

* (en) Filip Sasínek – World Athletics Rediger på Wikidata

* (en) Filip Sasínek – Diamond League Rediger på Wikidata
* (en) Profil hos European Athletics